open-index/open-wikipedia-markdown huggingface dataset:
Administration des services de secours

D**'Administration des services de secours** war bis den 30. Juni 2018 déi ëffentlech Verwaltung vun den Hëllefsdéngschter zu Lëtzebuerg. Se gouf den 1. Juli 2018 (op Grondlag vum *Gesetz vum 27. Mäerz 2018 iwwert d'Organisatioun vun der ziviller Sécherheet*) duerch de CGDIS ersat.

## Historique
D*'Administration des services de secours* gouf duerch Gesetz vum 12. Juni 2004 an d'Liewe geruff.

#### Missiounen

D'Missioune vun der Administration des services de secours sou wéi se am Gesetz definéiert goufen am Originaltext:

**Art. 1. Il est créé une administration des services de secours chargée*:
***- de la mise en oeuvre des mesures destinées à protéger et à secourir les personnes en danger et à sauvegarder les biens lors d'événements calamiteux, de catastrophes, de sinistres, d'incendies et de crues ou inondations*.
***- de l'organisation des secours en cas de maladie et d'accident de personnes et de leur transport vers les structures hospitalières*.

**Art. 2. L'administration des services de secours comprend*:
***- la division de la protection civile*;
***- la division d'incendie et de sauvetage*;
***- la division administrative, technique et médicale.*

## Um Spaweck
* Portal vun den Hëllefsdéngschter zu Lëtzebuerg 
* ''Loi du 12 juin 2004 portant création d'une Administration des services de secours''

## Kuckt och
* Pompjeeën
* Protection Civile
Léon Roller

De **Léon Roller**, gebuer de 5. Januar 1928 an der Stad Lëtzebuerg, an do gestuerwen den 19. November 1993, war e lëtzebuergesche Boxer.

De Léon Roller, Member vum Central Boxing Club Luxembourg,(Training an der salle d'armes vun der Spora) war zweemol lëtzebuergesche Landesmeeschter am Boxen.

Ënner der Leedung vu sengem Trainer Gusty Laurent huet hien un den Olympesche Spiller 1948 zu London deelgeholl.

Zu dem Zäitpunkt hat hien 38 Boxmatcher hanner sech, dovun hat hien der 30 gewonnen, 5 verluer, an 3 Match null. Am Boxteam vu Lëtzebuerg waren, nieft dem Léon Roller, de Roger Behm (Bantamgewiicht), de Franz Ehringer (Liichtgewiicht) an de Jeannot Welter (Mëttelgewiicht). De Léon Roller ass beim Boxconcours am Weltergewiicht (ënner 67&nbsp;kg), bei deem 26 Boxer aus 26 Natioune matgemaach hunn, ugetrueden. An der éischter Ronn vum Boxconcours gouf hien eliminéiert, nodeem hie säi Match géint den Australier W. Boyce knapps no Punkte verluer hat. 1949 huet hien um Championnat Interalliés Militaire an Holland, Gravenhage deelgeholl an d'Bronzemedail do gewonnen.

Duerno huet hien als Profi bis 1954 virugeboxt. Säi leschte Boxmatch war zou Ostende wou hien no Punkte géint de Rudel gewonnen huet.

An den 1960er Joren huet hien de Ray Philippe trainéiert, deen 1965 fir den Titel vum Europameeschter am Superweltergewiicht geboxt huet.

Duerno huet de Léon dem Boxsport definitiv de Réck gedréint.

Hien ass 1993 am Alter vu 64 Joer gestuerwen.

## Kuckt och

## Um Spaweck
* Resultater vum Boxconcours am Weltergewiicht bei den Olympesche Summerspiller 1948 vu London
Departement Cher

D'Departement **Cher** (**18**) ass e franséischt Departement, an der Regioun Centre. Et krut säin Numm vum Floss Cher deen derduercht leeft.

## Geschicht
D'Departement gouf ënner der Franséischer Revolutioun de 4. Mäerz 1790, wéi am Gesetz vum 22. Dezember 1789 virgesinn, gegrënnt, an zwar aus Deeler vun der Provënz Berry, dem Bourbonnais mat Saint-Amand-Montrond, an dem Dall vun der Aubois deen aus dem Nivernais geholl gouf.

## Geographie
De Cher huet fréier mat der Indre zu der Provënz Berry gehéiert. Haut gehéiert en zur Regioun Centre a grenzt un d'Departementer Indre, Loir-et-Cher, Loiret, Nièvre, Allier, a Creuse.

De Cher stéisst am Süden un déi éischt Koppe vun der fréierer Regioun Auvergne, am Osten un déi flach Hiwwele vum Sancerrois, laanscht déi d'Loire leeft. Am Weste geet en an d'Champagne berrichonne iwwer, an am Norweste läit d'Plaine vu Sologne.

Seng héchst Plaz ass de Magnoux mat 504 Meter, an déi déifst ass do wou de Floss Cher aus dem Departement erausleeft, mat 89 Meter.

Déi wichtegst Flëss sinn: Auron, Sauldre, Yèvre, Vauvise a Cher.

## Kuckt och
*Arrondissementer am Departement Cher
*Kantonen am Departement Cher
*Gemengen am Cher

## Um Spaweck
Véronique Kolber

D**'Véronique Kolber**, gebuer de 15. November 1978 an der Stad Lëtzebuerg, ass eng lëtzebuergesch Fotografin.

Fotografie huet si fir d'éischt zu Bréissel an der Le 75: École Supérieure des Arts de l'Image geléiert. Duerno huet se Plastesch Konscht op der Université Marc Bloch zu Stroossbuerg studéiert, wou si 2005 hire Master gemaach huet.

D'Véronique Kolber wunnt a schafft an der Buerg.

## Bibliographie
* Kolber, Véronique, 2002. *Reflections*, Centre national de l'audiovisuel, Diddeleng. ISBN 2-919873-72-5.

## Um Spaweck
*Der Véronique Kolber hir Websäit
Eriwan

**Eriwan**, och **Jerewan**, ass d'Haaptstad an déi gréisst Stad vun Armenien. D'Stad ass de wirtschaftlechen, kulturellen an wëssenschaftlechen Zentrum vum Land an ass wéinst der Gréisst vun der Stad eng eege Provënz.

## Um Spaweck

* Offiziell Websäit vun der Stad (arm.)
Canton des Aix-d'Angillon

De **Canton des Aix-d'Angillon** ass eng fréier franséisch administrativ Andeelung am Arrondissement Bourges, am Departement Cher an der Regioun Centre. Mam Dekreet vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.

## Gemengen am Kanton

| **[[Les Aix-d'Angillon]]** || align="right" | 2&nbsp;006 || align="right" | 18220 || align="right" | 18003
|-
| Aubinges || align="right" | 333 || align="right" | 18220 || align="right" | 18016
|-
| Azy || align="right" | 439 || align="right" | 18220 || align="right" | 18019
|-
| Brécy || align="right" | 706 || align="right" | 18220 || align="right" | 18035
|-
| Morogues || align="right" | 424 || align="right" | 18220 || align="right" | 18156
|-
| Parassy || align="right" | 423 || align="right" | 18220 || align="right" | 18176
|-
| Rians || align="right" | 1&nbsp;017 || align="right" | 18220 || align="right" | 18194
|-
| Saint-Céols || align="right" | 32 || align="right" | 18220 || align="right" | 18202
|-
| Saint-Germain-du-Puy || align="right" | 5&nbsp;007 || align="right" | 18390 || align="right" | 18213
|-
| Saint-Michel-de-Volangis || align="right" | 331 || align="right" | 18390 || align="right" | 18226
|-
| Sainte-Solange || align="right" | 1&nbsp;304 || align="right" | 18220 || align="right" | 18235
|-
| Soulangis || align="right" | 444 || align="right" | 18220 || align="right" | 18253
|}
Ieselsbréck zu Éinen

D**'Ieselsbréck zu Éinen** ass eng schmuel, stenge Foussgängerbréck iwwer d'Gouschtenger Baach, zirka 15&nbsp;m vun der N10.

Mat Hëllef vun der Ieselsbréck koumen d'Wënzer an d'Wéngerten, ouni iwwer den Halterpad missen ze goen. Déi Zäit gouf dee vun de Päerd benotzt, déi d'Schëffer d'Musel op gezunn hunn.

Den Alter vun der Bréck ass net bekannt.
Backyard

**Backyard** ass eng lëtzebuergesch Rockband, déi zanter 1992 existéiert an 2008 nei gegrënnt gouf.

## Geschicht
### Vun 1992 bis 1996
Backyard gouf am Februar 1992 als Schülerband am Lycée Michel Rodange vum Steve "NG" Colin (Gesang), Philippe Kohn (Gittar), Jos Kirps (Gittar), Olivier Ludig (Bass) a Laurent Dura (Batterie) gegrënnt. 1993 koum et zu Neibesetzungen op der Batterie (Mike Richartz) an um Bass (Aly Chrisnach), zugläich huet de Jos Kirps d'Grupp verlooss. Zousätzlech sinn och nach den Xavier Hornick (Gei) an de Marc Halford (Keyboards) zu der Band gestouss. An dëser Besetzung ass och d'CD "The importance of the meaningless" mat 12 Lidder drop opgeholl ginn.

### Zanter 2008
Am Abrëll 2008 hunn de Mike Richartz an de Steve Colin decidéiert, fir ënner dem Numm vun hirer aler Band Backyard erëm zesumme Musek ze maachen. Och wann et sech hei ëm deen Numm vun der Band aus den '90er Joren handelt, muss ee Backyard vun 2008 eigentlech als eng nei Band ugesinn; och a grad, wéinst deenen neie Memberen, déi de Stil a Richtung Alternative Rock gedréckt hunn. De Steve Colin huet aus senger Zäit bei Inbetween de Gittarist Michel Blanc matbruecht, an an dëser Besetzung sinn dann och déi éischt Prouwe mat Songwriting ugelaf. Am Juli 2008 ass den Eric Schmit op de Keyboards bei d'Band gestouss. Am Februar 2009 as de Charel Baumann als Bassist bei Backyard komm.

Am Juni 2011 ass d'Single-CD *Back in My Life* als Internetdownload op de Maart komm. Zanter dem 30. September 2011 ass 'Back in My Life' och als CD um Maart.
D'Lidder 'Back in My Life' an *Caught in Poverty* hunn et allenzwee bis an d'Top 5 vun den RTL-iTunes Download Charts gepackt. Eleng *Back in My Life* ass tëscht Juni a September 2011 1400 Mol erofgeluede ginn.

Am November 2011 hu Backyard hir nächst Single an den HOLTZ-Studios zu Tënten opgeholl. Fir dës Opnamen huet de Charel Baumann säin Depart aus der Band annoncéiert. Hie gouf duerch de Marc 'Mulles' Muller ersat.
Och de Sänger Steve Colin huet 2012 d'Band verlooss a gouf duerch de Larry Bonifas ersat.
Zanter September 2012 ass hir EP mam Numm *Blue Coloured Night* als Download disponibel an ass am Januar 2013 och als CD erauskomm. D'Titellidd ass am Fréijoer 2013 op d'Nummer 1 vun de Lëtzebuerger I-Tunes Downloadcharts komm.

Zanter Januar 2016 gëtt mat enger weiderer neier Besetzung am Gesank - de Felix Götz ersetzt de Larry Bonifas - an um Bass, un deem lo de Sylvain Schrantz steet, un neiem Material geschafft. 

## Discographie
* *The importance of the meaningless*, 1994 (CD-Album)
* *Back in My Life*, 2011 (Single-CD)
* *Blue Coloured Night*, 2012 (Download), 2013 (CD)

## Kuckt och
* Lëscht vu lëtzebuergesche Rock Gruppen

## Um Spaweck
* Homepage
* MySpace-Säit
* Facebook-Säit
Bagdad

**Bagdad** ass d'Haaptstad vum Irak.

Mat ronn siwe Milliounen Awunner ass Bagdad och déi gréisst Stad am Irak an no Kairo déi zweetgréisst am Noen Osten.

Vill Historiker mengen datt Bagdad déi éischt Stad war déi 1 Millioun Awunner hat.

## Um Spaweck
Vézelay

**Vézelay** ass eng kleng franséisch Stad am Morvan am Departement Yonne an der Bourgogne-Franche-Comté. Et ass de Chef-lieu vum Kanton Vézelay am Arrondissement Avallon. Laanscht d'Uertschaft leeft de klenge Floss Cure.

Vézelay ass eng vun de wichtegste Plazen op de Jakobsweeër. Et ass den Ausgankspunkt an Haaptversammlungsplaz vun de Pilger, déi iwwer d'Via Lemovicensis op Santiago de Compostela trëppelen.

Déi kleng Stad, déi ee vu wäitem gesäit läit op engem Hiwwel an der *Haute-Bourgogne*, a si verdeelt sech ronderëm d'Basilika de la Madeleine, déi op e Benediktinerklouschter aus dem 9. Joerhonnert zeréckgeet.

Vu Vézelay aus hunn de Richard Léiwenhäerz an de Philippe Auguste sech de 4. Juli 1190 op de Wee fir den Drëtte Kräizzuch gemaach.

## Um Spaweck
Canton de Bourges-1

De **Canton de Bourges-1** ass eng franséisch administrativ Andeelung am Arrondissement Bourges, am Departement Cher an der Regioun Centre.

## Gemengen am Kanton

| Bourges || align="right" | 72&nbsp;480 || align="right" | 18000 || align="right" | 18033
|}
Jacques Berndorf

De **Jacques Berndorf**, gebuer den 22. Oktober 1936 zu Duisburg als **Michael Preute**, ass een däitsche Journalist a Schrëftsteller.

De Jacques Berndorf lieft zu Dreis-Brück an der Äifel.

1996 huet hie fir säi Gesamtwierk den *Eifel-Literaturpreis* kritt.

Hien ass Member vun *Das Syndikat*, enger Grupp vu Kriminalauteuren. Dës Grupp huet him de 17. Mee 2003 op der *Criminale* zu Westerburg (Westerwald) de *Friedrich-Glauser-Preis* iwwerreecht.

## Eifel-Krimien em de Siggi Baumeister

# *Eifel-Blues* 1989 
# *Requiem für einen Henker* 1990
# *Der General und das Mädchen* 1990 
# *Der letzte Agent* 1993
# *Eine Reise nach Genf* 1993 
# *Eifel-Gold* 1993 
# *Eifel-Filz* 1995 
# *Eifel-Schnee* 1995 
# *Eifel-Feuer* 1996 
# *Eifel-Rallye* 1997 
# *Eifel-Jagd* 1998 
# *Der Bär* 1999 
# *Eifel-Sturm* 1999 
# *Eifel-Müll* 2000 
# *Eifel-Wasser* 2001 
# *Eifel-Liebe* D 2002 
# *Eifel-Träume* 2004 
# *Eifel-Kreuz* 2006 
# *Mond über der Eifel* 2008 
# *Die Nürburg-Papiere* 2010 
# *Die Eifel-Connection* 2011
# *Eifel-Bullen* 2012
Vasco da Gama

De **Vasco da Gama**, gebuer géint 1469 zu Sines/Setúbal a gestuerwen de 24. Dezember 1524 zu Cochin (Indien), war e portugisesche Séifuerer. Hien huet de Wee um Mier ronderëm d'Kap vun der Gudder Hoffnung bis an Indien entdeckt, a war ë.&nbsp;a. den 2. Vizekinnek vu Portugisesch-Indien.

## Um Spaweck
Bazoches

**Bazoches** ass eng franséisch Gemeng an dem Departement Nièvre an der Bourgogne-Franche-Comté. Se läit op der Via Lemovicensis

Bazoches läit um westleche Bord vun engem grousse Bëschmassiv.

Am Zentrum vun der Uertschaft läit d'Schlass vu Bazoches, dat dem Vauban gehéiert huet, an dat bis zu deem sengem Doud, de Sëtz vun enger Garnisoun war.

## Kuckeswäertes zu Bazoches
* D'Schlass vu Bazoches
* Op der Duerfplaz eng Skulptur vum Vauban
* D'Kierch *Saint-Hilaire* aus dem 12. Joerhonnert
* D'Kapell *Saint-Roch* aus dem 17. Joerhonnert, e fréiere Relais fir Pilger.

## Um Spaweck
Canton de Lormes

De **Canton de Lormes** ass eng fréier franséisch administrativ Andeelung am Arrondissement Clamecy, am Departement Nièvre an der Bourgogne-Franche-Comté.

## Gemengen am Kanton

| Bazoches || align="right" | 197 || align="right" | 58190 || align="right" | 58023
|-
| Brassy || align="right" | 574 || align="right" | 58140 || align="right" | 58037
|-
| Chalaux || align="right" | 62 || align="right" | 58140 || align="right" | 58049
|-
| Dun-les-Places || align="right" | 417 || align="right" | 58230 || align="right" | 58106
|-
| Empury || align="right" | 99 || align="right" | 58140 || align="right" | 58108
|-
| **[[Lormes]]** || align="right" | 1&nbsp;398 || align="right" | 58140 || align="right" | 58145
|-
| Marigny-l'Église || align="right" | 301 || align="right" | 58140 || align="right" | 58157
|-
| Pouques-Lormes || align="right" | 158 || align="right" | 58140 || align="right" | 58216
|-
| Saint-André-en-Morvan || align="right" | 324 || align="right" | 58140 || align="right" | 58229
|-
| Saint-Martin-du-Puy || align="right" | 281 || align="right" | 58140 || align="right" | 58255
|}
Tiflis

**Tiflis** (geo: *თბილისი/Tbilissi*) ass d'Haaptstad vu Georgien.

## Biller

Fichier:19th_century_health_baths.jpg
Fichier:Rainbowtbilisi.jpg
Fichier:David Agmashenebeli Avenue 36, Tbilisi, Georgia 02.jpg
Fichier:Tbilisi balconies.jpg
Fichier:Narikala 001.jpg
Fichier:Old Tbilisi 001.jpg

Fichier:Tiflis by aivazovsky.jpg
Fichier:Tramway over Kus Tba.jpg
Fichier:Mtkvari (1).jpg

Fichier:Mama-Daviti Church, Tbilisi.jpg
Fichier:Synagogue in Tbilisi, Georgia.JPG
Tbilisi, Narikala, Georgia.jpg
Sameba Cathedral, Courtyard 2, Tbilisi, Georgia.jpg
Old Tbilisi, Metekhi Bridge 4, Georgia.jpg
Tbilisi, Georgian National Academy of Sciences, Georgia.jpg
Tbilisi, Altars in Kashueti Church, Georgia.jpg
Old Tbilisi, Georgia.jpg
Tbilisi at night, Kura River, Georgia.jpg
Tbilisi, Concert, Entertainment, Georgia.jpg
Tbilisi at night, Holiday, Georgia.jpg
Tbilisi, Lagidze 2, Georgia.jpg


## Um Spaweck
Lormes

**Lormes** ass eng franséisch Gemeng an dem Departement Nièvre an der Bourgogne-Franche-Comté, um Nordwestleche Bord vum Morvan.

Laanscht Lormes leeft e Kiem, dee vun Autun op Orléans gefouert huet. Fréier war Lormes un de Verkéier ugeschloss iwwer eng Schmuelspuerbunn, déi Lormes mat Corbigny a Saulieu tëscht 1901 an 1939 verbonnen huet. Op där Bunn gouf haaptsächlech Holz aus de Bëscher vum Morvan transportéiert.

Am Éischte Weltkrich hat Lormes näischt vum Krich ze spiere kritt, awer am Zweeten, haten d'Maquisarde sech an der Ëmgéigend an de Bëscher verstoppt. Déi bekanntst Plaz ass de *[[Maquis Camille]]*. Den 12. Juni 1944, nom Debarquement vun den Alliéierten an der Normandie, haten d'F.F.I., eng Attack op en däitsche Militärtransport gemaach. D'Wehrmacht huet dorop en ettlech Männer festgeholl. Aacht goufen der erschoss a véier an d'KZ verschleeft.

Zanter 1966 ass Lormes mat der klenger däitscher Stad Ulmen an der Äifel jumeléiert.

## Kuckeswäertes
*D'Kierch *Saint-Alban* am neiromanesche Stil gebaut.
*D'Kapell vum ale Schlass vu 1647.
*D*'Gorges du Narvau*.
*De Weier *Étang du Goulot*.
*De *Mont de la Justice* mat 470 Meter vun deem en eng Vue op den Dall vun der Yonne huet.

## Persounen
Zu Lormes ass de Schrëftsteller Henri Bachelin 1879 op d'Welt komm.

## Um Spaweck

* Lormes.net
Dicksgäertchen zu Veianen

Den **Dicksgäertchen zu [[Veianen]]** ass e klenge schietegen Eck mat engem Monument, dat un den Nationaldichter Edmond de la Fontaine, genannt Dicks, erënnert, deen do tëscht 1881 an 1891 Friddensriichter war.

D'Monument, dat vum Gab Weis realiséiert gouf, besteet aus enger Schiferplack op där dräi Zeenen aus Operette vum Dicks agemeesselt sinn. Uewe lénks op der Plack ass e Medaillon aus Bronze mat dem Portrait vum Dicks. De Medaillon ass vun der Kënschtlerin Nina Grach-Jascinsky.

D'Monument gouf de 25. September 1966 a Presenz vum Groussherzog Jean an der Groussherzogin Joséphine-Charlotte ageweit.

## Galerie

Fichier:Dicksgärtchen_Vianden_02.jpg|Medaillon vum Dicks
Fichier:Dicksgärtchen_Vianden_03.jpg|Plack


*
Centre d'Art 'Nei Liicht' zu Diddeleng

De **Centre d'Art 'Nei Liicht' zu Diddeleng** ass eng Fotogalerie an der Dominique Lang Strooss 25 zu Diddeleng.

## Um Spaweck
* Websäit vun der Galerie
Apple iPod

En **iPod** ass e klengen elektroneschen Apparat vun der Firma Apple Inc., deen et erlaabt, Musek- Foto- a Videodateien digital ze späicheren an duerno se ze lauschteren, respektiv ze kucken.
## Prinzip
## Déi verschidde Versiounen
## Accessoiren

## Literatur
* Prinz & Müller: *iPod - Musik und Filme speichern und abspielen*, Computerbild,Ullstein-Taschenbuch, 2007,ISBN 978-3-548-41256-6
* Abrecht, Uwe: *Die besten iPod-Tipps von Uwe Albrecht*, Data Becker, 2007, Broschéiert

## Kuckt och
* iTunes
* Podcast

## Um Spaweck

* Offiziell Säit vun Apple iwwer den iPod
Abteimusée zu Iechternach

Den **Abteimusée zu Iechternach** ass ze fannen op der Nummer 11 um Parvis vun der Basilika.

De Musée selwer ass an de verwëllefte Kellere vum Abteipalais vu 1727 ënnerbruecht.

Informéiere kann ee sech do iwwer d'Geschicht vun der Abtei Iechternach, virun allem hir Roll als Skriptorium an Zentrum vun der mëttelalterlecher Buchmolerei. Ë.&nbsp;a. sinn do Facsimileë vum Codex Aureus Epternacensis a vum Codex Aureus Escorialensis ausgestallt.

## Kuckt och
* Lëscht vu lëtzebuergesche Muséeën

## Um Spaweck

* Internetsäit vum Musée
Stadmusée Diddeleng

De **Stadmusée Diddeleng** ass an der fréierer Villa vun den Diddelenger Schmelzhären op der Nummer 25 vun der Dominique Lang Strooss zu Diddeleng ënnerbruecht.

De Kär vum Musée si Stécker vun den Ausgruewunge vum Gehaansbierg.

## Kuckt och
* Lëscht vu lëtzebuergesche Muséeën
Nationale Brauerei- a Gierwereimusée zu Wolz

Den **Nationale Brauerei- a Gierwereimusée zu Wolz** (*Musée national d'Art brassicole*, resp. *Musée de la Tannerie*) ass zënter 1999 an de fréiere Ställ vum Schlass zu Wolz ënnerbruecht.
### De Brauereimusée
De Brauereimusée gëtt vun der Gemeng Wolz an der Confrérie Gambrinus ënnerstëtzt a vum Wëlzer Syndicat d'Initiative géréiert.

E bitt en Iwwerbléck iwwer déi 6000 Joer al Braukonscht, mat Schwéierpunkt op der Geschicht vun der Brauerei zu Lëtzebuerg.
 
Zum Musée gehéiert de Bistrot *Jhang Primus*, am Stil vun den alen Duerfcaféën, an, zënter 2000, eng Mikrobrauerei, wou een och Seminairen iwwer d'Braurei beleeë kann.

### De Gierwereimusée
De Gierwereimusée, deen am selwechte Gebai ass, weist d'Geschicht vun de Gierwereien zu a ronderëm Wolz, déi bis an d'17. Joerhonnert zeréckgeet. 1868 gouf et net manner wéi 28 Gierwereien an der Gemeng, vun deenen et der zwou, Ideal a Lambert, bis an d'Hallschecht vum 20. Joerhonnert gepackt hunn. An der Tëschekrichszäit hu bis zu 1200 Leit bei *Ideal* geschafft.

## Kuckt och
* Gierwereien zu Lëtzebuerg
* Lëscht vu lëtzebuergesche Muséeën

## Um Spaweck
* "Musées" op der Websäit vun der Gemeng Wolz
Spillkaartemusée Jean-Dieudonné

De **Spillkaartemusée Jean-Dieudonné** ass ënnerbruecht am Kulturhuef zu Gréiwemaacher.

En ass nom Jean Dieudonné genannt, engem Drécker vu Spillkaarten, deem seng Dréckerei iwwer 5 Generatioune Kaarte produzéiert huet.

## Um Spaweck
* De Spillkaartemusée Jean Dieudonné op der Websäit vum Kulturhuef  
## Kuckt och
* Lëscht vu lëtzebuergesche Muséeën
Hellege-Jousefs-Oratorium

Den **Hellege-Jousefs-Oratorium** ass eng réimesch-kathoulesch Basilika an der kanadescher Stad Montréal.

D'Kierch steet südwestlech vum Mont-Royal, dem Bierg, vun deem d'Stad hiren Numm hier huet, a si ass z'erreechen iwwer eng Trap mat 300 Träppleken. 1924 ass mam Bau ugefaange ginn, an eréischt 1954 war d'Gebai fäerdeg. Et faasst 10.000 Leit, dovu sinn 3.000 Sëtzplazen. Domat ass et eng vun de gréisste Kierchen iwwerhaapt an déi gréisst a Kanada. D'Architekte waren den Dalbé Viau an den Alphonse Venne.

D'Basilika huet eng Längt vun 105 Meter, ass 37 Meter breet an eng Héicht vun 129 Meter. Déi aachteckeg Kuppel huet e Bannenduerchmiesser vu 26 m an e baussenzege vun 39 m. D'Kuppelbannenhéicht ass 60m. 

Fir de Bau ass haaptsächlech Granit verschafft ginn, a fir d'Kuppel Koffer.

## Um Spaweck
Buerg Useldeng

D**'Buerg vun Useldeng** ass eng Buerg zu Useldeng. Et ass e Rescht vun enger mëttelalterlecher Buerganlag a steet op engem Hiwwel (250 m iwwer dem Mier) um Uwänner vun der Atert.

## Geschicht
 
Den éischte Besëtzer, dee bekannt ass, war den Theobald vun Useldeng.

Haut si just nach Iwwerreschter dervun erhalen, dorënner e groussen Deel vun der Rankmauer an en Tuerm. Ronderëm ass en 10 m breede Gruef, iwwer deen een iwwer eng Bréck an d'Buerg kënnt. An der Buerganlag steet e véiereckegen, 25 m héije Buergfrid an et gëtt do en 2 m déiwe Pëtz. Ausserdeem sinn Deeler vun engem rechteckege Gebai, am nordëstlechen Deel vun der Rankmauer, erhalen.

De 14. November 1980 gouf d'Buerg op der Lëscht vun de klasséierte Monumenter als *Nationaalt Monument* agedroen. Tëscht 2002 an 2006 goufen archeologesch Ausgruewunge gemaach déi et erméiglecht hunn, déi wichtegst Etappe vun der Baugeschicht festzestellen.

De Service des sites et monuments nationaux huet d'Buerg vun der Mëtt vun den 1990er Jore bis 2008 restauréiert a se sou amenagéiert, datt behënnert Leit se kënne besichen. Mat groussem Opwand goufe sou z.&nbsp;B. Maquettë produzéiere gelooss, déi et Blannen erméiglechen, ze taaschte wat beschriwwe gëtt.

D'Käschte vun der Restauratioun an dem Amenagement vun deem Circuit hu sech op 7.464.000 Euro belaf.
## Biller

Fichier:Chateau d'Useldange, Useldange, Luxembourg.jpg|D'Buerg vun Useldeng
Fichier:Buerg Tuerm Useldeng.jpg|En Tuerm vun der Buerg
Fichier:Buerg Useldeng.JPG|Vue op d'Buerg


## Um Spaweck

* D'Buerg vun Useldeng op der Websäit vum ''Institut national pour le patrimoine architectural''
Pueri Cantores

De Bouwechouer **Pueri Cantores du Conservatoire de Luxembourg** gouf 1993 gegrënnt. De facto gouf et en awer schonn zanter 1987 op privater Basis, bis en 1993 an de Conservatoire vun der Stad Lëtzebuerg integréiert gouf.

De Chouer gëtt vum Pierre Nimax Jr. dirigéiert.
## Um Spaweck

* puericantores.lu
Dillendapp

En **Dillendapp** ass e Spillgezei a Form vun engem Keegel, dat een op der spatzer Säit ronderëm seng eegen Achs dréine léisst.

Duerch de gyroskopeschen Effet vum Dréine kritt den Dapp seng Stabilitéit. D'Spill besteet doran, en um Dréinen ze halen, datt en net ëmfält.

Den Dillendapp gëtt duerch eng Schnouer oder duerch eng Gäissel ugedréit, andeems d'Schnouer ronderëm den Dapp gewéckelt gëtt, an da lassgezu gëtt. Mat Hëllef vun der Gäissel léisst sech dem Dapp seng Vitess iwwer eng Zäitchen halen.

Et gëtt Zorten Dillendäpp, déi gläichzäiteg Musek spillen.

## Um Spaweck
Sprangseel

E **Sprangseel** ass ursprénglech en einfacht Spillgezei, mat deem een am Takt op der Plaz sprange kann. 

Vun ongeféier den 1980er Joren un huet sech d'Seelsprangen fir d'éischt an Amerika an duerno och an Europa als eege Sportdisziplin breetgemaach. 

## Um Spaweck
Virhouchzäider

E **Virhouchzäider** oder **Virbräitjemann** ass deen, dee bei enger Hochzäit d'Braut an d'Kierch féiert. Meescht ass et de Papp vun der Braut.
Baku

**Baku** (aserbaidjanesch: Bakı, persesch: Badkube / باکو ,
باراکا), ass d'Haaptstad vum Aserbaidjan. Si läit op der westlecher Küst vum Kaspesche Mier.

## Kuckt och
* Bakuer Metro

## Um Spaweck

* Offiziell Säit vun der Stad
Misty

**Misty** ass eng Pianoskompositioun vum Jazzpianist Erroll Garner aus dem Joer 1954.

Méi spéit krut d'Melodie en Text vum Johnny Burke bäigesat, an et gouf d'Erkennunglidd vun der Sarah Vaughan.

D'Misty-Opname vum *Errol Garner Trio* aus dem Joer 1954 (Mercury Records) a vum Johnny Mathis aus dem Joer 1959 (Columbia Records) goufen 1991 respektiv 2002 an de *[[Grammy Hall of Fame]]* opgeholl. Dee gouf 1973 ageriicht fir Opname mat qualitativer an historescher Signifikanz opzehuelen, wa se méi wéi 25 Joer al sinn.

## Misty lauschteren
: Ufank 1970er Joren - Liberace op youtube.com

## Misty am Kino

D'Pianostéck huet nieft der Jessica Walter an dem Clint Eastwood eng Haaptroll gespillt an deem sengem Psychothriller *[[Play Misty for Me]]* vun 1971.

Misty gouf a follgende Filmer gespillt:
* Play Misty for Me (1971, gespillt vum Erroll Garner)  Trailer op youtube.com
* Defending Your Life (1991, gespillt vum Erroll Garner)
* Texas Tenor: The Illinois Jacquet Story (1991)
* Manhattan Murder Mystery (1993, gespillt vum Erroll Garner)
* Naked Gun 33-1/3 (1994, gesonge vum Johnny Mathis)
* Ocean's Eleven (2001, gespillt vum Liberace)

## Coverversiounen
Vu Misty gëtt et eng Hellewull Coverversiounen; ënner anere vum Ella Fitzgerald, a
* Count Basie
* Larry Coryell
* Aretha Franklin
* Stan Getz
* Freddie Hubbard
* Wynton Marsalis
* Oscar Peterson
* Frank Sinatra
* The Spotnicks
Fats Waller

Den **Thomas Wright Waller**, gebuer den 21. Mee 1904 zu Harlem, New York, a gestuerwen de 15. Dezember 1943 am Santa-Fé-Express un enger Longenentzündung, war e bekannten Jazz-Pianist, -Komponist a -Sänger. Well e sou déck war, gouf hie *Fats* genannt.

Hien huet vill zur Entwécklung vum fréien Jazz aus den 20er Joren an zum Swing vun den 30er a 40er Jore bäigedroen.

Eng vu senge bekanntste Kompositiounen ass de Standard Ain't Misbehavin' aus dem Musical *Hot Chocolates*, deen 1929 entstanen ass. D'Musek huet hien zesumme mam Harry Brooks komponéiert, den Text ass vum Andy Razaf.

## Um Spaweck
* www.fatswaller.org
Kräitche Réiermechnetun

**Kräitche Réiermechnetun** (*Impatiens noli-tangere*) ass eng Planz aus der Gattung *[[Impatiens]]*, an der Famill vun de Balsaminplanzen.

## Um Spaweck
Honoré de Balzac

Den **Honoré de Balzac**, gebuer den 20. Mee 1799 zu Tours, a gestuerwen den 18. August 1850 zu Paräis, war e franséische Schrëftsteller.
## Liewen

## Wierk (Auswiel)
* *[[Les Chouans]]*, 1829
* *[[La Peau de chagrin]]*, 1831
* *[[Le Médecin de campagne]]*, 1833
* *[[Eugénie Grandet]]*, 1833
* *[[Histoire des Treize]]*, comprenant:
* # *[[Ferragus]]*, 1833
* # *[[La Duchesse de Langeais]]*, 1833, 1839
* # *[[La Fille aux yeux d'or]]*, 1835
* *[[La Recherche de l'absolu]]*, 1834, 1839, 1845
* *[[Le Père Goriot]]*, 1835
* *[[Le Colonel Chabert (roman)|Le Colonel Chabert]]*, 1835
* *[[Le Lys dans la vallée]]*, 1836
* *[[La Vieille Fille]]*, 1836
* *[[César Birotteau]]*, 1837 (Histoire de la grandeur et de la décadence de César Birotteau)
* *[[La Maison Nucingen]]*, 1838
* *[[Béatrix (roman)]]*, 1839
* *[[Illusions perdues]]* (I, 1837; II, 1839; III, 1843)
* *[[La Rabouilleuse]]*, 1842
* *[[Modeste Mignon]]*1844
* *[[La Cousine Bette]]*, 1846
* *[[Le Cousin Pons]]*, 1847
* *[[Splendeurs et misères des courtisanes]]*, 1838, (Werdet), 1844-1846, (Furne), 1847 (Furne)
* *[[Ursule Mirouët]]*, 1842, (Souverain), 1843, (Furne)

## Um Spaweck
ITunes

**iTunes** ass eng Software vun der Firma Apple, déi ee gratis ka vun hirem Site eroflueden. Si gëtt gebraucht fir digital Multimediadateien (zum Beispill Musek- oder Videodateien) op Computere mat de Betribssystemer macOS a Windows ze kafen, erofzelueden an ze organiséieren. Si kann och gebraucht gi fir Lidder vun enger CD op de Computer ze iwwerspillen oder ofzespillen

Déi éischt Versioun vun iTunes ass am Januar 2001 erauskomm.

Obwuel de Programm a senge fréiere Jore gutt ukomm war, ass e spéider méi a méi als oniwwersiichtlech a komplizéiert kritiséiert ginn. De Grond war, datt Apple mat iTunes ee Programm kreéiert hat, de progressiv ze vill Funktiounen ëmfaasst huet amplaz bei sengem urspréngleche Zweck, der Musik, ze bleiwen. Den 3. Juni 2019 huet Apple annoncéiert, datt den iTunes am Betribssystem macOS duerch separat Applikatioune géif ersat ginn, an zwar Apple Music, Apple Podcasts an Apple TV. Den Apple Finder huet d'Apparatsverwaltungsfunktionen iwwerholl. De Wiessel huet zu deem Zäitpunkt awer net Windows oder eeler macOS Versioune betraff.

Zënter Mëtt der 2010er gëtt méi Musek gestreamt wéi iwwer iTunes kaaft.

## Kuckt och
* iPod
* Podcast

## Um Spaweck

* Offiziell Säit vun iTunes op der Websäit vun der Firma Apple
Taschkent

**Taschkent** ass d'Haaptstad vun Usbekistan. Offiziell huet se 2 Milliounen Awunner, mä inoffiziell gëtt geschat datt an där immens wäitleefeger Stad ronn 4,5 Millioune Leit liewen.

Si gëtt eng éischt Kéier am 3. Joerhonnert v. Chr. a schrëftleche Quellen ernimmt an ass als Oas beim Tschirtschik Floss entstanen. Den Numm bedeit déi "stenge Stad".

Beim Äerdbiewen 1966 ass d'Stad staark zerstéiert ginn. Am Zentrum sinn nach e puer Bauwierker vun alusbeekescher Architektur erhale bliwwen an d'Alstad am Nordwesten huet hiren orientalesche Flair behalen. Enn der 1960er an an den 1970er Joren ass se fir de Rescht komplett nees opgebaut ginn, mat ville Parken. 1977 huet se als eenzeg Stad an Zentralasien eng Metro kritt. Och haut ass d'Stad ëmmer nach am Ëmbroch, all puer Joer gëtt se plazeweis op modern usbeekesch Aart a Weis ëmgebaut.

## Fotosalbum vun der Stad

Bild:Prince Romanov Palace in Tashkent.jpg|Prënz-Romanow-Palais
Bild:Theatre Alisher Navoi.JPG|Navoi-Theater
Bild:Toshkent Westminster University.jpg|Westminster International Universitéit
Bild:Tashkent museum of applied arts.jpg|Musée vun der Ugewannter Konscht
BilD:Twins Clock tower.JPG|Zwillingsauertuerm
Bild:Oliy Majlis (Parliament of Uzbekistan).jpg|Oliy Majlis, d'Parlament
Bild:AmirTimurDenkmol Taschkent.jpg|Amir Timur Denkmal

Bild:FernseeturmTaschkent.jpg|Fernseetuerm
Bild:P4230044.JPG|Hotel Taschkent Palace
Bild:Toshkent Building of Ozbekneftgaz.jpg|O'Zbekneftgaz Gebai
Bild:Toshkent Railway Station.jpg|Haaptgare


## Um Spaweck

* Offiziell Säit vun der Stad
* Portal vun der Stadverwaltung
Visittekaart

Eng **Visittekaart** oder och **Visittekäertchen**, ass eng Kaart a klengem Format aus méi déckem Pabeier, op deem engem säi Virnumm a Familljennumm a meeschtens perséinlech Donnéeë wéi Telefonsnummer, Postadress an E-Mail-Adress stinn an déi een anere Leit gëtt, fir sech ze presentéieren oder datt déi ee kontaktéiere kënnen.

Am beruffleche Kader schwätzt ee vun enger Geschäftskaart, wou dann och den Numm an de Logo vun der Firma, an och dacks d'Positioun oder d'Funktioun vun där Persoun drop.

## Geschicht
Visittekaarte goufe fir d'éischt a China am 15. Joerhonnert gebraucht. An Europa koume se am 17. Joerhonnert an Adelskreesser op, wou se geschwënn zu der Etikett gehéiert hunn. Wollt een ee besichen, huet ee seng Visittekaart dem Hauspersonal un der Dier misse ginn. Dëst huet se dem Haushär op engem sëlwere Plateau bruecht, deen dann decidéiert huet, ob oder wéini en de Besuch empfänke wollt.

## Um Spaweck
Manama

**Manama** ass d'Haaptstad vu Bahrain. Si läit direkt um Persesche Golf an huet 162.000 Awunner (2001), wat bal engem Véirel vun der ganzer Bevëlkerung vu Bahrain entsprécht.

## Um Spaweck
Kaart

Mat **Kaart** (vum Griich. *chártes*: Blat vun der Papyrusplanz, doraus gemaachene Pabeier; aus egyptesch *garta*) ka gemengt sinn:

* Landkaart
* Wanderkaart
* Spillkaart
* Postkaart
* Menüskaart
* Stiechkaart fir Computer an technesch Apparater
* Bankkaart (Kredit- an Debitkaart)
* Visittekaart
* Giel Kaart, Rout Kaart bei verschiddenen Ekippesportaarten.

## Kuckt och
* Kartei
* Identitéitskaart
Grendelbaach

D**'Grendelbaach** ass eng kleng Baach an der Belsch an zu Lëtzebuerg. Se huet hir Quellen am Nordweste vu Séilen a leeft no ronn 4 500 Meter zu Grass bei der fréierer Eisebunnsbréck vu lénks an d'Äisch.
## Kuckt och
Eiselbaach

D**'Eiselbaach** ass eng kleng Baach zu Lëtzebuerg an der Gemeng Garnech an op der Grenz vun der Gemeng Stengefort am Kanton Capellen. Si huet hir Quell an enger Griecht tëscht den Nordosthank vum Réibierg a vum Westhank vum Eiselbierg. Se leeft vun do permanent no Norden, fir no ronn 2.700 Meter op der Grenz vu Koler mat Klengbetten um Flouer *Alwis* vu riets an d'Äisch ze lafen.
## Kuckt och
Kolerbaach

D**'Kolerbaach** ass eng kleng belsch-lëtzebuergesch Baach, déi hir Quelle westlech vun Uewerelter huet. An der Belsch huet se den Numm *Ruisseau d'Autelbas*. Se leeft an ëstlecher Richtung laanscht Nidderelter an duerch Klengbetten fir op der Héicht vun Hoen tëscht de Lieu-diten *Kleng Raschbréck* a *Schock* vu lénks an d'Äisch ze lafen.
## Kuckt och

## Um Spaweck
Haardebaach

D**'Haardebaach** ass eng kleng lëtzebuergesch Baach an der Gemeng Habscht. Se huet hir Quell um Lieu-dit *Uechtlach* op enger Héicht vun 300 Meter. Se leeft vun do no Süden, fir bei der Kempemillen vu lénks an d'Äisch ze lafen.
## Kuckt och
Gieweler Baach

D**'Gieweler Baach** ass eng Baach um Territoire vun der Gemeng Käerch. Si huet hir Quell am Oste vu Gëtzen, a leeft vun do aus no Nordwesten, laanscht Giewel, an duerch Käerch, wou se vum Gréiweschlass un, a Réier ënner dem Buedem, bis an den Ausgank vun der Uertschaft leeft. Do geet et dann nach e Stéck vu ronn 200 Meter weider an engem Bëtongskanal, éier se erëm hiren natierleche Laf erëmfënnt.

Duerno leeft se an engem Wisendall weider an Direktioun Neimillen, frësst just virdrun op enger kuerzer Streck um rietsen Uwänner um Sandsteen vum *Franzebierg* fir dann eng ronn 500 Meter no der Neimillen, soubal wéi se ënner dem CR105 erduerch ass, eng 450 Meter virun der Fockemillen, vu riets an d'Äisch ze lafen. Se ass ronn 6&nbsp;km laang.
## Kuckt och

## Um Spaweck
Mëlleschbaach (Äisch)

D**'Mëlleschbaach** ass eng Bach um Territoire vun der Gemeng Helperknapp.

## Laf
Si huet hir Quell südëstlech vun Tënten um Flouer *Himel* op enger Héicht vun 334 Meter.

Si leeft vun do aus no Südweste fir zu Buer vu lénks an d'Äisch ze lafen. Si ass ronn 2&nbsp;km laang.
Dondeler Baach

D**'Dondelerbaach** ass eng Baach zu Lëtzebuerg an der Gemeng Kielen.

Si entsteet aus dem Zesummelafe vun zwou Baachen um Lieu-dit *Heedchen* op enger Héicht vun 275 Meter. Si leeft vun do aus no Nordweste laanscht Kleng-Amerika bis op Dondel, wou se vu lénks d'Uesbech bäikritt.

Vun do leeft se nërdlech weider fir dann no ronn 1 000 Meter op der *Dondelergewan* tëscht Buer an Aansebuerg op enger Héicht vun 244 Meter vu riets an d'Äisch ze lafen. Am Ganzen ass se zirka 2&nbsp;km laang.

## Kuckt och
Holertsbaach

D**'Holertsbaach** ass eng Baach zu Lëtzebuerg an der Gemeng Helperknapp.

## Laf
Si huet hit Quellen tëscht Huelmes an Tënten um Flouer *Laangstrachen* op enger Héicht vun 355 Meter. Vun do aus leeft se no Osten fir op der Héicht vun Huelmes no Süden ze dréinen. Se leeft dann duerch en schmuel Griecht bis op Aansebuerg fir net wäit vum Schlass vu lénks op enger Héicht vun 240 Meter vu lénks an d'Äisch ze lafen. Si ass ronn 3.700 Meter laang.

Tëscht Tënten an Huelmes huet se den Numm *Ginsbaach*.
## Kuckt och
Kalbaach (Äisch)

D**'Kalbaach** ass eng Baach zu Lëtzebuerg um Territoire vun der Gemeng Helperknapp.

## Laf
Si entsteet ëstlech vun Huelmes aus dem Zesummelaf um Lieu-dit *Neimillen* op enger Héicht vun 252 Meter, vun der *Mandelbaach* déi vu Bruch kënnt, an enger Baach déi hir Quell ëstlech vun Tënten op *Duelen* huet. Vun do aus leeft se no Süden, fiddert ënnerwee e puer Weiere fir dann um Flour *Uuchtewiss* op enger Héicht vun 230 Meter vu lénks an d'Äisch ze lafen.
## Kuckt och
Reckenerbaach

D**'Reckenerbaach** ass eng Baach zu Lëtzebuerg an der Gemeng Miersch. Si huet hir Quell um Flouer *Bruch* tëscht der Reckener Barrière an dem Openthalt op enger Héicht vun 310 Meter. Se leeft vun do aus no Osten, nërdlech laanscht Recken, fir no engem Laf vun 3.700 Meter zu Miersch vu lénks an d'Äisch ze lafen.
Stëppelee

E **Stëppelee** (oder **Stopp-Ee**) gëtt beim Stëppele vu Strëmp gebraucht, fir d'Lächer auserneenzemaachen, a sou besser kënnen ze stoppen.

Stëppeleeër goufe fréier op der Drechselbänk aus Holz gedréit.
Doulemerbaach

D**'Doulemerbaach**, oder Duelemerbaach, ass eng Baach zu Lëtzebuerg an de Gemenge Leideleng, Lëtzebuerg an Hesper.

Si huet hir Quell an der Gemeng Leideleng am *Kächerbësch*. Si leeft vun do aus no Osten, an no 500 Meter kënnt se op den Territoire vun der Gemeng Lëtzebuerg, wou se fir d'éischt d'Brakeweiere fiddert, an duerno duerch de *Grousseweier* leeft. Ronn 800 Meter méi déif leeft se ënner der Diddelenger Autobunn erduerch, fir dann duerch eng schmuel Griecht op Hesper weider ze lafen, wou se hanner dem Hesper Gemengenhaus an d'Uelzecht leeft. D'Baach ass 4,7&nbsp;km laang.

An de Bëscher vum Doulemerdall wiisst eng rar Bléieplanz, déi zu Lëtzebuerg nëmmen nach op ronn enger Dosen aner Plaze virkënnt: d'Mäerzblimmchen oder de Mäerzstäerchen, *Scilla bifolia*.

## Kuckt och
* Kéibur, e fréiere Wäschbuer am Dall vun der Doulemerbaach
Canton de Charenton-du-Cher

De **Canton de Charenton-du-Cher** ass eng fréier franséisch administrativ Andeelung am Arrondissement Saint-Amand-Montrond, am Departement Cher an der Regioun Centre. Mam Dekreet vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.

## Gemengen am Kanton

| Arpheuilles || align="right" | 322 || align="right" | 18200 || align="right" | 18013
|-
| Bannegon || align="right" | 254 || align="right" | 18210 || align="right" | 18021
|-
| Bessais-le-Fromental || align="right" | 325 || align="right" | 18210 || align="right" | 18029
|-
| **[[Charenton-du-Cher]]** || align="right" | 1&nbsp;096 || align="right" | 18210 || align="right" | 18052
|-
| Coust || align="right" | 475 || align="right" | 18210 || align="right" | 18076
|-
| Le Pondy || align="right" | 140 || align="right" | 18210 || align="right" | 18183
|-
| Saint-Pierre-les-Étieux || align="right" | 791 || align="right" | 18210 || align="right" | 18231
|-
| Thaumiers || align="right" | 382 || align="right" | 18210 || align="right" | 18261
|-
| Vernais || align="right" | 232 || align="right" | 18210 || align="right" | 18276
|}
Lann zu Suessem

D****' ass eng Lann déi zu Suessem an der Gemeng mam selwechten Numm steet an zënter 1981 zu de bemierkenswäerte Beem zu Lëtzebuerg gehéiert. Aus de Quelle geet net ervir ob et eng Wanter- oder Summerlann ass.
## Lokalisatioun
D'Lann steet nieft der Mauer vum Suessemer Schlass, an der Verlängerung vun der Strooss, déi vu Suessem bei d'Schlass féiert.
 
## Entwécklung vum Bam
Den Alter vun der Lann gëtt op ronn 500 Joer geschat(Stand: 2023).

U = Ëmfang; d = Duerchmiesser; h = Héicht

## Interessantes
* Schonn an engem Dokument vu 1630, am Zesummenhank mat der Belagerung vum Schlass, gëtt dëse Bam als „déi grouss Lann“ ernimmt.
* D'Suessemer Lann ass no der Wëller Lann vu Kënzeg (vun där allerdéngs no engem Stuerm am Joer 2006 nëmme méi de Stamm iwwereg bliwwen ass) an der bemierkenswäerter Lann zu Pëtschent, déi drëttdéckst Lann zu Lëtzebuerg.

## Kuckt och
*Bemierkenswäert Trauerbuch am Park vum Suessemer Schlass
*Bemierkenswäert Beem zu Lëtzebuerg

## Biller

Fichier:SuessemLann01.jpg|Fréijoer (2008)
Fichier:SuessemLann05.jpg|Summer (2008)
Fichier:KeeBild.jpg|Hierscht ()
Fichier:KeeBild.jpg|Wanter ()



Fichier:SuessemLann02.jpg|Den 3. déckste Bam zu Lëtzebuerg. D'Schlass am Hannergrond
Fichier:SuessemLann03.jpg|D'Lann iwwer dem Schlassgruef


## Quellen a Literatur
* Murat, D. & M. Feldtrauer-Molitor (Koordinatioun), 2023. *Les arbres remarquables du Grand-Duché de Luxembourg*. Editeuren: Administration de la nature et des forêts (ANF) an natur&ëmwelt asbl. ISBN 978-2-9199474-3-0 (cf. S. 244-245, Foto an Text).
* Bartimes, Mett et al. *Les arbres remarquables 2002*. Luxembourg: Administration des eaux et forêts, 2002. Print. ISBN 2-919877-05-4 (cf. S. 76-77, Foto an Text)
* *Arbres remarquables du Grand-Duché de Luxembourg*. Luxembourg: Administration des eaux et forêts, 1981. Print. (cf. S. 101 a S. 161, keen Text a keng Foto)
* Faber, E., 1918. *Die Baumriesen des Grossherzogtums Luxemburg in Wort und Bild.* Dréckerei François Faber, Miersch.

## Um Spaweck
Lach

**Lach** ass den Numm fir:
* En Huelraum
* Lach: eng Uertsschaft an der politescher Gemeng Schlüsselfeld a Bayern
* Lach: eng éisträichesch Uertschaft am Innviertel an Ueweréisträich
* Lach: en Zil beim Golfspill
## Kuckt och
* Schwaarzt Lach
* Lach Dennis
Holly Black

D**'Holly Black**, gebuer den 10. November 1971, ass eng US-amerikanesch Schrëftstellerin.

## Liewen
D'Holly Black ass an am New Jersey opgewuess. Hir Mamm, eng Molerin a Poppemécherin, huet sir als Kand fir d'Welt vun der Magie a Fabelwiese begeeschtert. Als Teenager huet d'Holly Black vill Bicher a Bünestécker a souguer e Buch, dat awer no hirer eegener Ausso miserabel war, geschriwwen. Spéider huet se e College a Philadelphia besicht an do hiren Ofschloss gemaach.

Zu New York, wou se bei engem Spillmagazin geschafft huet, huet se den Illustrateur Tony DiTerlizzi begéint. An där Zäit huet se och hiren éischte Fantasyroman geschriwwen, dee begeeschtert Kriticke krut. Vun der American Library Association ass d'Buch zum *Best Book for Young Adults* erkläert ginn. Am Summer 2003 ass den éischte Band vun de *[[The Spiderwick Chronicles|Spiderwick-Chroniken]]* erauskomm.

Vun der Holly Black ass op Däitsch och d'Jugendbuch *Elfentochter* (cbj-Verlag) an hiren éischte Jugendroman *Die Zehnte* (Arena Verlag, 2003; amerikaneschen Originaltitel: *Tithe: A Modern Faerie Tale)* erauskomm.

D'Holly Black lieft mat hirer Famill am New Jersey.
## Wierk

## Um Spaweck
Tony DiTerlizzi

Den **Tony DiTerlizzi** ass de 6. September 1969 an eng Kënschtlerfamill eragebuer ginn an ass a Florida opgewuess.

Hien huet Graphikdesign op der *Florida School of the Arts* a spéider am *Art Institute* zu Fort Lauderdale studéiert. Hien huet no sengem Ofschloss fir d'éischt divers Fantasyspiller illustréiert, ënner anerem *Dungeons and Dragon*. Siwen erfollegräich Joer méi spéit huet hie säin éischt Kannerbuch illustréiert. Seng fantastech Biller, mat deenen hien ënner anerem berüümt Figuren aus de Wierker vum J. R. R. Tolkien, Anne McCaffrey a Peter S. Beagle Gestalt ginn huet, sinn dacks ausgezeechent ginn. De gréissten Erfolleg hat hien allerdéngs bis elo mat *[[The Spiderwick Chronicles]]*.

Den Tony DiTerlizzi lieft als fräien Auteur, Illustrateur, a Filmemécher am Massachusetts.

## Um Spaweck
*Dem Tony DiTerlizzi seng Websäit
Sanaa

**Sanaa** och **Sana'a** ass de jure d'Haaptstad vum Jemen.

Nodeems d'Stad 2015 vun den Huthi-Rebellen besat gouf, ass den deemolege President Abed Rabbo Mansur Hadi op Aden geflücht an huet d'Stad zur interim-Haaptstad erkläert.

## Um Spaweck
Weilburg

**Weilburg** ass eng Stad an der Bundesrepublik Däitschland, Bundesland Hessen am Landkrees Limburg-Weilburg. D'Stad huet eng 14.000 Awunner a läit un der Lahn.

D'Haus Nassau-Weilburg kënnt vu Weilburg. De Groussherzog Henri vu Lëtzebuerg ass de sechste Lëtzebuerger Staatschef aus der Dynastie vun Nassau-Weilburg.

## Uertschaften an der Gemeng
Duerch Fusioune sinn 1970 déi fréier Gemengen Ahausen, Bermbach, Drommershausen, Gaudernbach, Hasselbach, Hirschhausen, Kirschhofen, Kubach, Odersbach a Waldhausen opgeholl ginn.

## Schlasskierch

An der Krypta vun der Schlasskierch vu Weilburg stinn Sarkophage vun der Famill Nassau: Groussherzog Adolphe vu Lëtzebuerg, d'Fra vum Adolphe d'Adélaïde-Marie vun Anhalt-Dessau an de Groussherzog Wëllem IV. vu Lëtzebuerg. All Kéier de 17. November fir den Doudesdag vum Adolph gouf d' Krypta an der Schlasskierch opgemaach a bleift de ganzen Dag fir de Public op.

## Partnerstied
* Privas, Frankräich (zanter 1958)
* Tortona, Italien (zanter 1964)
* Zevenaar, Holland (zanter 1966)
* Kežmarok, Slowakei (zanter 1998)
* Colmer-Bierg, Lëtzebuerg (zanter 2004)
* Kizilcahamam, Tierkei (zanter 2006)

## Biller

Weilburg Church.jpg|Altor vun der Schlasskierch vun Weilburg
Weilburg Luftbild 058.jpg|Vue aus der Loft 2007

## Um Spaweck

* Websäit vun der Stad Weilburg
Nassau-Weilburg

**Nassau-Weilburg** ass eng vun de Linne vum Haus Nassau. Si hat hiert Stammschlass zu Weilburg.

Vun 1890 un huet d'Haus Nassau-Weilburg d'Herrscher vu Lëtzebuerg gestallt. Bis 1866 war et d'Herrscherhaus am Herzogtum Nassau an Däitschland. Well de Wëllem IV. keng männlech Nokommen hat, ass mat sengem Doud 1912 déi eigentlech Linn vum Haus Nassau-Weilburg erlosch an zënter dem Groussherzog Jean heescht d'Famill **Lëtzebuerg-Nassau** *aus dem Haus Bourbon-Parma* an de groussherzogleche Wope gouf deementspriechend geännert.

## D'Groussherzoge vu Lëtzebuerg ënner Nassau-Weilburg

## Um Spaweck

## Referenzen
Erker

En **Erker** ass en zougebaute Balcon an enger Fassad.

## Den Numm
De Begrëff staamt aus dem mëttellaténgeneschen "arcuarium", dat "Baussebëlz a Form vun engem Bou" bedeit.

## Um Spaweck
Balustrad

Eng **Balustrad** ass eng niddreg Rei vun uneneegesate Sailen, déi als Gelänner vun enger Trap, engem Balcon oder enger Terrass ugeluecht ass.
## Um Spaweck
Palma de Mallorca

**Palma de Mallorca** *([[Katalounesch|ca]]: Ciutat de Mallorca; [[Spuenesch|es]]: Palma de Mallorca)* ass d'Haaptstad vun der spuenescher autonomer Regioun Balearen a läit op der Mëttelmierinsel Mallorca.
## Geographie
Palma zitt sech laanscht d'Bucht vu Palma op der Küst vum Mëttelmier am Weste vun der Insel.

## Kuckt och
* Lëscht vun de spuenesche Groussstied
* Lëscht vun de Gemenge vun de Baleareschen Inselen
## Um Spaweck
Gran Premio Miguel Indurain

De **Gran Premio Miguel Indurain** ass eng Vëloscourse vun engem Dag, déi a Spuenien an der autonomer Gemeinschaft a Provënz Navarra gefuer gëtt.

Zanter 1999 huet d'Course den Numm *Gran Premio Miguel Indurain*, zu Éiere vum fënnefmolegen Tour-de-France-Gewënner Miguel Indurain.

## Nimm vun der Course
* 1951 - 1966: **Campeonato Vasco-Navarro de Montaña**
* 1968 - 1988: **Gran Premio Navarra**
* 1989 - 1998: **Trofeo Comunidad Foral de Navarra**
* zanter 1999: **Gran Premio Miguel Indurain**

## D'Gewënner

## Um Spaweck
* De ''Gran Premio Miguel Indurain'' op der Websäit vum ''Club Ciclista Estella''
* Resultater vum ''Gran Premio Miguel Indurain'' op der Websäit vu ''Mémoire du Cyclisme''
Landkrees Limburg-Weilburg

De **Landkrees Limburg-Weilburg** ass e Landkrees am Weste vun Hessen an Däitschland. Nopeschkreesser sinn de Lahn-Dill-Krees, Hochtaunuskrees, Rheingau-Taunus-Krees, Rhein-Lahn-Krees an de Westerwaldkrees.

Op 738,5&nbsp;km² wunnen eng 170.000 Awunner.

## Gemengen a Stied
(Awunner den 31. Dezember 2006)

## Wopen

**Heraldesch Beschreiwung**
D'Kreeswope vu Limburg-Weilburg besteet aus dem Kräiz vum Kurfürstentum Tréier an dem Léiw vum Herzogtum Nassau. D'Kreesstad Limburg hat bis 1806 zum Kurfürstentum Tréier gehéiert. Weilburg war bis 1816 d'Residenz an zanter 1816 d'Zweetresidenz vum Herzogtum Nassau.

## Um Spaweck
* Offiziell Websäit vum Landkrees
Balcon

E **Balcon** ass eng oppe Plattform, déi méi héich ubruecht ass, an op där Leit kënne sëtzen oder stoen.

## De Fassadebalcon
Zougebaut Balconen a Fassaden heeschen Erker.

## Den Theaterbalcon

## De Kinosbalcon

## Den Duxall

## De Balcon an der Literatur
* *Mannen på balkongen*, de Mann um Balcon, e schweedesche Kriminalroman vun der Auteurskoppel Maj Sjöwall / Per Wahlöö.

## Um Spaweck